gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl nl gl gl es gl gl gl gl de en sv fr de de it gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Normas obsoletas e ausencia de plans: as rías énchense de porcallada
Martes, terza feira, 27 de setembro de 2022
Ecoloxistas, mariñeiros e mariscadores unen voces contra a contaminación mariña, fronte á inacción da consellaría de Medio Ambiente e do Ministerio de Fomento.
Vertedoiro portuario entre Ons e Sálvora
Fernández Davila (BNG) reclama no Congreso investigar os vertidos
Redacción - 09:30 10/08/2008
Tags: rías saneamento vertidos
O Goberno fixo hai tempo a promesa de investimento de até 650 millóns de euros deica 2010 para o saneamento das rías. O obxectivo era que nesa altura todas as rías do país conten cun sistema de depuración terciario: na práctica unha peneira das substancias que inflúen na calidade das augas para o marisqueo. Do investimento total a Xunta asegura que perto da metade xa se puxo en execución. Aseguraba daquela o conselleiro de Medio Ambiente, Manuel Vázquez, que se corrixía un "déficit histórico insostíbel" e que se frearían os vertidos de augas residuais ao mar sen tratamento.
Na práctica, a situación é moito máis complexa e, segundo advirten desde a Plataforma en Defensa da Ría de Vigo, por si sós os vertidos portuarios emitidos de xeito constante á ría van provocar en breve a "ruína" do sector marisqueiro e reducir considerablemente a calidade dos produtos pesqueiros. Unha situación que avalían coa mesma gravidade desde as respectivas plataformas de Pontevedra e de Arousa. Ecoloxistas, mariñeiros e mariscadores coinciden en denunciar a actitude do Ministerio de Fomento, responsábel dos vertidos de lodos portuarios e lamentan a escasa concienciación ambiental da administración estatal.
Ao tempo, critican a posición da Consellaría de Medio Ambiente, desde onde malia as peticións, non reciben de momento resposta nin sequera para unha xuntanza inicial de avaliación xeral da situación. Desde a Asociación en Defensa da Ría de Pontevedra exemplificaban a posición do Goberno coa actitude fronte á actividade de Ence na zona, culpando a Medio Ambiente de "conivencia" coa empresa.
Así, e mentres o Goberno mira para outro lado, segundo se queixan, as rías carecen en Galiza dun plan específico de protección. Recordan desde a plataforma viguesa que a normativa máis antiga relacioanda ten xa case vinte anos de antigüidade e quedou "obsoleta" e lamentan que non se dean novos pasos para a protección de ecosistemas especiais e "únicos no mundo". Fronte á indiferenza da que acusan ás administracións, as respectivas plataformas e varias das confrarías de pescadores e asociacións marisqueiras, cavilan dar o seguinte paso nos corredores da Unión Europea, denunciando a pasividade actual.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto